
9. pielikums 
Valsts pētījumu programmas “Sabiedrības veselība” 
projektu pieteikumu atklātā konkursa nolikumam

[bookmark: _Hlk219461585]Metodika projekta pieteikuma atbilstības izvērtēšanai pēc nozares specifiskajiem kritērijiem
	1. “Metodika projekta pieteikuma atbilstības izvērtēšanai pēc nozares specifiskajiem kritērijiem” (turpmāk – metodika) izstrādāta, ievērojot Ministru kabineta 2018. gada 4. septembra noteikumus Nr. 560 “Valsts pētījumu programmu projektu īstenošanas kārtība” (turpmāk – MK noteikumi), Ministru kabineta 2026. gada 18. jūnija rīkojumu Nr. 366 “Par valsts pētījumu programmu “Sabiedrības veselība”” (turpmāk – MK rīkojums) un Valsts pētījumu programmas “Sabiedrības veselība” īstenošanas un uzraudzības komisijas (turpmāk – komisija) 2026. gada 9. oktobrī apstiprināto valsts pētījumu programmas “Sabiedrības veselība” projektu pieteikumu atklātā konkursa nolikumu (turpmāk – nolikums).
2. Projekta pieteikuma atbilstību nolikuma 47.1.– 47.3. apakšpunktā minētajiem nozares specifiskajiem kritērijiem izvērtē komisija.
3. Katra projekta pieteikuma atbilstību nozares specifiskajiem vērtēšanas kritērijiem vērtē vismaz divi komisijas balsstiesīgie locekļi vai komisijas pieaicinātie eksperti, aizpildot nolikuma 10. pielikumu “Individuālā/kopējā nozares specifisko kritēriju vērtēšanas veidlapa”.
4. Individuālajā vērtējumā katrs kritērijs tiek izvērtēts, piešķirot punktus par katru zemāk tabulā atsevišķi minēto apakškritēriju.
5. Par kopējā vērtējuma izveidošanu atbildīgais komisijas balsstiesīgais loceklis vai komisijas pieaicinātais eksperts aizpilda nolikuma 10. pielikumu “Individuālā/kopējā nozares specifisko kritēriju vērtēšanas veidlapa”, kuru paraksta visi vērtētāji un iesniedz komisijas sekretariātam komisijas noteiktajā termiņā.
6. Nolikuma 10. pielikumu “Individuālā/kopējā nozares specifisko kritēriju vērtēšanas veidlapa” aizpilda, ievērojot šādus nosacījumus:

	Nr. p.k.
	Nozares specifiskais kritērijs Saskaņā ar nolikuma 47.1.-47.3. apakšpunktu
	Vērtējums, punkti
	Vērtējuma pamatojums

	1.
	Projekta pieteikumā plānoto rīcību un rezultātu vērtējums (nolikuma 47.1. apakšpunkts), tai skaitā:

	1.1.
	projekta zinātniskajai grupai ir iepriekšēja pieredze rīcībpolitikas rekomendāciju izstrādē projekta pieteikumam atbilstošā apakšuzdevuma tvērumam (projekta pieteicēja apliecinājuma vēstule pievienota projekta pieteikuma J daļā “Citi dokumenti”);
	Kritēriju vērtē, piešķirot no 0 līdz 0,4 punktiem
0 (nav izpildīts) 
Projekta zinātniskajai grupai nav iepriekšējas pieredzes rīcībpolitikas rekomendāciju izstrādē.
0,4 (pilnībā izpildīts)
Projekta zinātniskajai grupai  ir iepriekšēja pieredze rīcībpolitikas rekomendāciju izstrādē projekta pieteikumam atbilstošā apakšuzdevuma tvērumam.
	

	1.2.
	saņemta pētījuma rezultātu lietotāja (ministrijas vai citas iestādes) atgriezeniskā saite par saņemto rekomendāciju lietojamību vai iepriekš veikto pētījumu rezultātu izmantošanu rīcībpolitikas izstrādē (pētījuma aktualizētās problēmas iniciējušas politikas izmaiņas, pētījuma rezultāti atspoguļoti normatīvā akta vai politikas plānošanas atsaucēs u. tml.) (ministrijas vai citas iestādes apliecinājuma vēstule pievienota projekta pieteikuma J daļā “Citi dokumenti”);
	Kritēriju vērtē, piešķirot no 0 līdz 0,4 punktiem
0 (nav izpildīts)
Nav pieejama pētījuma rezultātu lietotāja (ministrijas vai citas iestādes) atgriezeniskā saite par saņemto rekomendāciju lietojamību vai par pētījuma rezultātu izmantošanu rīcībpolitikas izstrādei vai saņemtā atgriezeniskā saite ir negatīva (pētījuma rezultāti nav bijuši izmantojami rīcībpolitikas izstrādē vai saņemtās rekomendācijas nav bijušas praktiski lietojamas/ieviešamas).
0,2 (daļēji izpildīts)
Ir saņemta pētījuma rezultātu lietotāja (ministrijas vai citas iestādes) atgriezeniskā saite par saņemto rekomendāciju lietojamību vai par pētījuma rezultātu izmantošanu rīcībpolitikas izstrādei, bet saņemtā atgriezeniskā saite norāda, ka pētījuma rezultāti tikai daļēji bijuši izmantojami rīcībpolitikas izstrādē (norādīti konkrēti piemēri) vai saņemtās rekomendācijas tikai daļēji bijušas praktiski lietojamas/ieviešamas.
0,4 (pilnībā izpildīts)
Ir saņemta pētījuma rezultātu lietotāja (ministrijas vai citas iestādes) atgriezeniskā saite par saņemto rekomendāciju lietojamību vai par pētījuma rezultātu izmantošanu rīcībpolitikas izstrādei un saņemtā atgriezeniskā saite ir pozitīva (pētījuma rezultāti ir bijuši izmantojami rīcībpolitikas izstrādē, (norādīti konkrēti piemēri) vai saņemtās rekomendācijas ir bijušas praktiski lietojamas/ieviešamas).
	

	1.3.
	projekta zinātniskajai grupai ir atbilstīga pētnieciskā kompetence un pieredze, projekta vadītājam ir  doktora grāds zinātnes nozarē, kas atbilst projekta jomai, pieredze ne mazāk kā divu reprezentatīvu konkrētās jomas pētījumu vadīšanā un ir autors vai līdzautors vismaz vienai publikācijai par projekta tēmu starptautiski atzītos zinātniskos žurnālos (šīs prasības izpildei CV ir jānorāda attiecīgās publikācijas nosaukums, datums, autori un, ja tas ir iespējams, tad norāda tīmekļa vietni, kur attiecīgā publikācija ir pieejama). Projekta zinātniskajai grupai ir atbilstoša kvalifikācija un pētniecības pieredze atbilstoši pieteiktā projekta tvērumam un pētāmajai jomai (ar parakstu apstiprināts projekta vadītāja un galveno izpildītāju dzīvesgājuma apraksts, kas pievienots projekta pieteikuma C daļā “Curriculum Vitae”);
	Kritēriju vērtē, piešķirot no 0 līdz 0,4 punktiem
0 (nav izpildīts)
Projekta vadītājam nav doktora zinātniskais grāds zinātnes nozarē, kas atbilst projekta jomai, nav piedalījies reprezentatīvu konkrētās jomas pētījumu vadīšanā un nav autors vai līdzautors vismaz vienai publikācijai par projekta tēmu starptautiski atzītos zinātniskos žurnālos. Projekta zinātniskajai grupai nav atbilstoša kvalifikācija un pētniecības pieredze atbilstoši pieteiktā projekta tvērumam un pētāmajai jomai.
0,2 (daļēji izpildīts)
Projekta vadītājam ir  doktora grāds, bet ne zinātnes nozarē, kas atbilst projekta jomai, pieredze mazāk nekā divu reprezentatīvu konkrētās jomas pētījumu vadīšanā vai reprezentatīvie pētījumi veikti citā jomā, ir autors vai līdzautors vismaz vienai publikācijai par projekta tēmu, bet tas nav starptautiski atzītos zinātniskos žurnālos vai publikācija ir starptautiski atzītos zinātniskos žurnālos, bet ne par projekta tēmu. Projekta zinātniskajai grupai ir atbilstoša kvalifikācija, bet nav pētniecības pieredze atbilstoši pieteiktā projekta tvērumam un pētāmajai jomai.
0,4 (pilnībā izpildīts)
Projekta vadītājam ir  doktora grāds zinātnes nozarē, kas atbilst projekta jomai, pieredze ne mazāk kā divu reprezentatīvu konkrētās jomas pētījumu vadīšanā un kurš ir autors vai līdzautors vismaz vienai publikācijai par projekta tēmu starptautiski atzītos zinātniskos žurnālos. Projekta zinātniskajai grupai ir atbilstoša kvalifikācija un pētniecības pieredze atbilstoši pieteiktā projekta tvērumam un pētāmajai jomai.
	

	1.4.
	pētījuma protokolā ietvertā informācija pamato, kā izvēlētā metodoloģiskā pieeja nodrošinās pētījuma uzdevuma īstenošanu, plānoto mērķu sasniegšanu un atbilžu sniegšanu uz uzdotajiem pētījuma jautājumiem (pētījuma protokols pievienots projekta pieteikuma J daļā “Citi dokumenti”);
	Kritēriju vērtē, piešķirot no 0 līdz 0,4 punktiem
0 (nav izpildīts) 
Pētījuma protokolā ietvertā informācija nepamato izvēlētās metodoloģiskās pieejas atbilstību pētījuma uzdevuma īstenošanai, plānoto mērķu sasniegšanai un nesniedz skaidru redzējumu, kā tiks sniegtas atbildes uz uzdotajiem pētījuma jautājumiem.
0,2 (daļēji izpildīts)
Pētījuma protokolā ietvertā informācija nepilnīgi/daļēji/     neviennozīmīgi pamato, kā izvēlētā metodoloģiskā pieeja nodrošinās pētījuma uzdevuma īstenošanu, nav skaidri norādīts, kā tiks nodrošināta plānoto mērķu sasniegšana un atbilžu sniegšana uz uzdotajiem pētījuma jautājumiem.
0,4 (pilnībā izpildīts)
Pētījuma protokolā ietvertā informācija pamato, kā izvēlētā metodoloģiskā pieeja nodrošinās pētījuma uzdevuma īstenošanu, plānoto mērķu sasniegšanu un atbilžu sniegšanu uz uzdotajiem pētījuma jautājumiem.
	

	1.5.
	plānoto rīcību veikšanai paredzēts izmantot atbilstīgus materiāltehniskos resursus.
	Kritēriju vērtē, piešķirot no 0 līdz 0,4 punktiem
0 (nav izpildīts)
Projekta pieteikumā nav atrodama informācija par projekta īstenošanai nepieciešamajiem materiāltehniskajiem resursiem un to atbilstību projekta mērķa sasniegšanai.
0,2 (daļēji izpildīts)
Plānoto rīcību veikšanai ir atbilstīgi materiāltehniskie resursi, taču tie ir nepietiekami izvirzītā uzdevuma izpildei.
0,4 (pilnībā izpildīts)
Plānoto rīcību veikšanai ir atbilstīgi materiāltehniskie resursi.
	

	2. 
	Projekta pieteikumā paredzēto rezultātu vērtējums (nolikuma 47.2. apakšpunkts), tai skaitā:

	2.1.
	projekta rezultātā tiks sniegtas atbildes uz konkrētā apakšuzdevuma  pētījuma jautājumiem;
	Kritēriju vērtē, piešķirot no 0 līdz 0,4 punktiem
0 (nav izpildīts)
Projekta pieteikumā nav norādīts, kādā  veidā tiks rastas atbildes uz konkrētā apakšuzdevuma  pētījuma jautājumiem (datu ieguve, datu kopas, datu analīzes veids u. tml.).
 0,2 (daļēji izpildīts)
Projekta pieteikumā ir norādīts, kādā veidā tiks rastas atbildes uz daļu no konkrētā apakšuzdevuma  pētījuma jautājumiem.
0,4 (pilnībā izpildīts)
Projekta pieteikumā ir norādīts, kādā veidā tiks rastas atbildes uz visiem konkrētā apakšuzdevuma pētījuma jautājumiem.
	

	2.2.
	projekta rezultātā papildus konkrētā apakšuzdevuma pētījuma jautājumiem tiks sniegtas atbildes arī uz citiem jautājumiem, nodrošinot informāciju un analītiskas atziņas, kas izmantojamas politikas pilnveidē un lēmumu pieņemšanā;
	Kritēriju vērtē, piešķirot no 0 līdz 0,4 punktiem
0 (nav izpildīts) 
Projekta pieteikuma iesniedzējs ir plānojis sniegt atbildes uz konkrētā apakšuzdevuma pētījuma jautājumiem vai pieteikumā norādītie papildu jautājumi neatbilst sabiedrības veselības politikas mērķiem. 
0,4 (pilnībā izpildīts) 
Projekta pieteikumā papildus konkrētā apakšuzdevuma pētījuma jautājumiem ir norādīti vēl citi pētījuma jautājumi, uz kuriem tiks sniegtas atbildes, nodrošinot papildu informāciju un analītiskas atziņas politikas pilnveidei un lēmumu pieņemšanai.
	

	2.3.
	rīcībpolitikas ziņojumā tiks ietvertas pētījuma datos balstītas konkrētas rekomendācijas identificētā problēmjautājuma risināšanai/konkrētas rekomendācijas identificētajai mērķgrupai;
	Kritēriju vērtē, piešķirot no 0 līdz 0,4 punktiem
0 (nav izpildīts)
Projekta pieteikumā nav norādīts, ka rīcībpolitikas ziņojumā tiks ietvertas pētījuma datos balstītas konkrētas rekomendācijas identificētā problēmjautājuma risināšanai, un nav norādīts, ka tiks sniegtas konkrētas rekomendācijas identificētajai mērķgrupai.
0,2 (daļēji izpildīts)
Projekta pieteikumā nav norādīts, ka rīcībpolitikas ziņojumā tiks ietvertas pētījuma datos balstītas konkrētas rekomendācijas identificētā problēmjautājuma risināšanai, bet ir norādīts, ka tiks sniegtas konkrētas rekomendācijas identificētajai mērķgrupai, vai projekta pieteikumā ir norādīts, ka rīcībpolitkas ziņojumā tiks ietvertas pētījuma datos balstītas konkrētas rekomendācijas identificētā problēmjautājuma risināšanai, bet nav norādīts, ka tiks sniegtas konkrētas rekomendācijas identificētajai mērķgrupai.
0,4 (pilnībā izpildīts)
Projekta pieteikumā ir norādīts, ka rīcībpolitikas ziņojumā tiks ietvertas pētījuma datos balstītas  konkrētas rekomendācijas identificētā problēmjautājuma risināšanai, un ir norādīts, ka tiks sniegtas konkrētas rekomendācijas identificētajai mērķgrupai.
	

	3.
	Konkrēto apakšuzdevumu specifiskie kritēriji (nolikuma 47.3. apakšpunkts), tai skaitā:


	3.1.
	projekta pieteikumā piedāvātais pētījuma dizains atbilst Latvijas uztura politikas pamatmērķiem;

	Kritēriju vērtē, piešķirot no 0 līdz 0,4 punktiem
0 (nav izpildīts)
Projekta pieteikumā piedāvātais pētījuma dizains neradīs pierādījumos balstītus rezultātus, kas būtu izmantojami veselīga uztura paradumu veicināšanai vai uztura politikas pilnveidošanai.
0,2 (daļēji izpildīts)
Projekta pieteikumā piedāvātais pētījuma dizains sniegs daļēji izmantojamus rezultātus veselīga uztura paradumu veicināšanai vai uztura politikas pilnveidošanai.
0,4 (pilnībā izpildīts)
Projekta pieteikumā piedāvātais pētījuma dizains nodrošinās pierādījumos balstītus un praktiski izmantojamus rezultātus veselīga uztura paradumu veicināšanai, patērētāju informēšanai un uztura politikas pilnveidošanai.
	(attiecināms uz 
5.1.1. un 5.1.2. apakšuzdevumiem)

	3.2.
	projektā ir paredzēts iegūt datus par Latvijas tirgū esošo pārtikas produktu klāstu no dažādiem tirdzniecības tīkliem;
	Kritēriju vērtē, piešķirot no 0 līdz 0,4 punktiem
0 (nav izpildīts)
Projekta pieteikumā nav norādīts, ka ir paredzēts iegūt datus par Latvijas tirgū esošo pārtikas produktu klāstu no dažādiem tirdzniecības tīkliem.
0,2 (daļēji izpildīts)
Projekta pieteikumā ir norādīts, ka ir paredzēts iegūt datus par Latvijas tirgū esošo pārtikas produktu klāstu no dažādiem tirdzniecības tīkliem un tie konkrēti ir nosaukti, bet to skaitā nav reģionālo tīklu (Aibe, Citro u. tml.).
0,4 (pilnībā izpildīts) 
Projekta pieteikumā ir norādīts, ka ir paredzēts iegūt datus par Latvijas tirgū esošo pārtikas produktu klāstu no dažādiem tirdzniecības tīkliem, tai skaitā reģionālajiem, un tie ir konkrēti nosaukti.
	(attiecināms uz 5.1.1. apakšuzdevumu)

	3.3.
	projekta zinātniskajai grupai  ir piesaistīti šādi speciālisti – uztura speciālists vai dietologs, ekonomists, sociologs, pētnieks, kuram ir pieredze paradumu pētīšanā;
	Kritēriju vērtē, piešķirot no 0 līdz 0,4 punktiem
0 (nav izpildīts)
Ir piesaistīti šādi speciālisti: uztura speciālists vai dietologs un ekonomists vai sociologs.
0,2 (daļēji izpildīts)
Ir piesaistīti šādi speciālisti: uztura speciālists vai dietologs, ekonomists un sociologs.
0,4 (pilnībā izpildīts)
Ir piesaistīti vismaz šādi speciālisti: uztura speciālists vai dietologs, ekonomists un pētnieks, kuram ir pieredze paradumu pētīšanā.
	(attiecināms uz 
5.1.1. un 5.1.2. apakšuzdevumiem)

	3.4.
	projekta zinātniskā grupa  ir veikusi holistiskus izvērtējumus par bērnu veselību un/vai fizisko attīstību;
	Kritēriju vērtē, piešķirot no 0 līdz 0,4 punktiem
0 (nav izpildīts)
Projekta zinātniskā grupa nav veikusi holistiskus izvērtējumus par bērnu veselību un fizisko attīstību.
0,2 (daļēji izpildīts)
Projekta zinātniskā grupa  ir veikusi holistiskus izvērtējumus par bērnu veselību vai fizisko attīstību.
0,4 (pilnībā izpildīts)
Projekta zinātniskā grupa  ir veikusi holistiskus izvērtējumus gan par bērnu veselību, gan fizisko attīstību.
	(attiecināms uz 
5.2.1. un 5.2.2. apakšuzdevumiem)

	3.5.
	projekta zinātniskā grupa ir piedalījusies klīnisko vadlīniju, klīnisko algoritmu vai klīniskā ceļa sagatavošanā (pieredzi apliecinošus dokumentus, piemēram, rīkojumus, saites uz publikācijām, pievieno projekta pieteikuma J daļā “Citi dokumenti”);
	Kritēriju vērtē, piešķirot no 0 līdz 0,4 punktiem
0 (nav izpildīts)
Projekta zinātniskā grupa nav sagatavojusi klīniskās vadlīnijas, klīniskos algoritmus vai klīniskos ceļus.
0,2 (daļēji izpildīts)
Projekta zinātniskā grupa ir sagatavojusi klīniskos algoritmus vai klīniskās vadlīnijas, vai klīniskos ceļus, ko apliecina atbilstoši dokumenti (rīkojumi, publikācijas).
0,4 (pilnībā izpildīts)
Projekta zinātniskā grupa ir sagatavojusi klīniskos algoritmus, klīniskās vadlīnijas un klīniskos ceļus, ko apliecina atbilstoši dokumenti (rīkojumi, publikācijas).
	(attiecināms uz 
5.3.1., 5.3.2. un 5.3.3. apakšuzdevumiem)

	3.6.
	projekta zinātniskā grupa kopš 2014. gada ir veidojusi monitoringa sistēmu veselības nozarē;
	Kritēriju vērtē, piešķirot no 0 līdz 0,4 punktiem
0 (nav izpildīts)
Projekta zinātniskā grupa  iepriekš nav veidojusi monitoringa sistēmu. 
0,2 (daļēji izpildīts)
Projekta zinātniskā grupa iepriekš ir veidojusi monitoringa sistēmu (bet ne veselības nozarē), un ir norādītas konkrētās monitoringa sistēmas un pievienoti dokumentāri apliecinājumi.
0,4 (pilnībā izpildīts)
Projekta zinātniskā grupa iepriekš ir veidojusi monitoringa sistēmu veselības nozarē, un ir norādītas konkrētās monitoringa sistēmas un pievienoti dokumentāri apliecinājumi.
	(attiecināms uz 
5.4.1. un 5.5.1. apakšuzdevumiem)

	3.7.
	projekta zinātniskā grupa ir veikusi holistiskus izvērtējumus par psihisko un uzvedības traucējumu izplatības cēloņiem, attīstības cēloņiem un saistīto faktoru analīzi, kā arī psihiskās veselības aprūpes pakalpojumu analīzi;
	Kritēriju vērtē, piešķirot no 0 līdz 0,4 punktiem
0 (nav izpildīts)
Projekta zinātniskā grupa nav veikusi holistiskus izvērtējumus par psihisko un uzvedības traucējumu izplatības cēloņiem, attīstības cēloņiem un saistīto faktoru analīzi, nav veikusi psihiskās veselības aprūpes pakalpojumu analīzi.
0,2 (daļēji izpildīts)
Projekta zinātniskā grupa ir veikusi holistiskus izvērtējumus par psihisko un uzvedības traucējumu izplatības cēloņiem, attīstības cēloņiem un saistīto faktoru analīzi, bet nav veikusi psihiskās veselības aprūpes pakalpojumu analīzi vai projekta zinātniskā grupa nav veikusi holistiskus izvērtējumus par psihisko un uzvedības traucējumu izplatības cēloņiem, attīstības cēloņiem un saistīto faktoru analīzi, bet ir veikusi psihiskās veselības aprūpes pakalpojumu analīzi.
0,4 (pilnībā izpildīts)
Projekta zinātniskā grupa ir veikusi holistiskus izvērtējumus par psihisko un uzvedības traucējumu izplatības cēloņiem, attīstības cēloņiem un saistīto faktoru analīzi, kā arī psihiskās veselības aprūpes pakalpojumu analīzi.
	(attiecināms uz 5.3.5. apakšuzdevumu)

	3.8.
	projekta zinātniskajai grupai ir iepriekšēja pieredze pētījumu veikšanā psihiskās veselības jomā, pētot psihiskos un uzvedības traucējumus un to izplatību dažādās sabiedrības grupās;
	Kritēriju vērtē, piešķirot no 0 līdz 0,4 punktiem
0 (nav izpildīts)
Projekta zinātniskajai grupai nav pieredzes pētījumu veikšanā psihiskās veselības jomā, pētot psihiskos un uzvedības traucējumus un to izplatību dažādās sabiedrības grupās.
0,2 (daļēji izpildīts)
Projekta zinātniskajai grupai  ir iepriekšēja pieredze pētījumu veikšanā psihiskās veselības jomā, pētot psihiskos un uzvedības traucējumus un to izplatību tikai kādā konkrētā sabiedrības grupā, vai veikti pētījumi tikai par psihisko un uzvedības traucējumu izplatību vai tikai par psihiskiem un uzvedības traucējumiem.
0,4 (pilnībā izpildīts)
Projekta zinātniskajai grupai ir iepriekšēja pieredze pētījumu veikšanā psihiskās veselības jomā, pētot psihiskos un uzvedības traucējumus un to izplatību dažādās sabiedrības grupās.
	(attiecināms uz 5.3.5. apakšuzdevumu)

	3.9.
	projekta zinātniskā grupa  ir piedalījusies klīnisko algoritmu, klīnisko vadlīniju vai klīnisko ceļu psihiskās veselības jomā sagatavošanā (pieredzi apliecinošus dokumentus, piemēram, rīkojumus, saites uz publikācijām, pievieno projekta pieteikuma J daļā “Citi dokumenti”);
 
	Kritēriju vērtē, piešķirot no 0 līdz 0,4 punktiem
0 (nav izpildīts)
Projekta zinātniskā grupa nav piedalījusies klīnisko algoritmu, klīnisko vadlīniju vai klīnisko ceļu psihiskās veselības jomā sagatavošanā.
0,2 (daļēji izpildīts)
Projekta zinātniskā grupa ir piedalījusies klīnisko algoritmu un klīnisko vadlīniju un klīnisko ceļu sagatavošanā, ko apliecina atbilstoši dokumenti (piemēram, rīkojumi, publikācijas), bet tie nav bijuši psihiskās veselības jomā, vai projekta zinātniskā grupa  ir sagatavojusi klīniskos algoritmus vai klīniskās vadlīnijas, vai klīniskos ceļus psihiskās veselības jomā, ko apliecina atbilstoši dokumenti (piemēram, rīkojumi, publikācijas).
0,4 (pilnībā izpildīts)
Projekta zinātniskā grupa  ir sagatavojusi klīniskos algoritmus, klīniskās vadlīnijas un klīniskos ceļus psihiskās veselības jomā, ko apliecina atbilstoši dokumenti (piemēram, rīkojumi, publikācijas).
	(attiecināms uz 5.3.5. apakšuzdevumu)

	3.10.
	projekta zinātniskajai grupai ir iepriekšēja pieredze vides faktoru ietekmes uz veselību pētniecībā un projektos saistībā ar biomonitoringu;
	Kritēriju vērtē, piešķirot no 0 līdz 0,4 punktiem
0 (nav izpildīts)
Projekta zinātniskajai grupai nav iepriekšējas pieredzes vides faktoru ietekmes uz veselību pētniecībā un projektos saistībā ar biomonitoringu.
0,2 (daļēji izpildīts)
Projekta zinātniskajai grupai ir iepriekšēja pieredze tikai vides faktoru ietekmes uz veselību pētniecībā vai tikai projektos saistībā ar biomonitoringu.
0,4 (pilnībā izpildīts)
Projekta zinātniskajai grupai ir iepriekšēja pieredze vides faktoru ietekmes uz veselību pētniecībā un projektos saistībā ar biomonitoringu.
	(attiecināms uz 5.4.1. apakšuzdevumu)

	3.11.
	projekta zinātniskajai grupai ir iepriekšēja pieredze infekcijas slimību epidemioloģijas pētījumos;
	Kritēriju vērtē, piešķirot 0 līdz 0,4 punktiem
0 (nav izpildīts)
Projekta zinātniskajai grupai nav iepriekšējas pieredzes infekcijas slimību epidemioloģijas pētījumos.
0,4 (pilnībā izpildīts)
Projekta zinātniskajai grupai ir iepriekšēja pieredze infekcijas slimību epidemioloģijas pētījumos, pētījumu rezultātā sniegtie ieteikumi ieviesti praksē.
	(attiecināms uz 5.5.1. apakšuzdevumu)

	3.12.
	projekta zinātniskā grupa  ir bijusi iesaistīta veselības pratības, veselības izglītības vai veselības paradumu izvērtējumā nacionāla un starptautiska mēroga projektā.
	Kritēriju vērtē, piešķirot no 0 līdz 0,4 punktiem
0 (nav izpildīts)
Projekta zinātniskā grupa nav bijusi iesaistīta veselības pratības, veselības izglītības vai veselības paradumu izvērtējumā nacionāla vai starptautiska mēroga projektā.
0,2 (daļēji izpildīts)
Projekta zinātniskā grupa ir bijusi iesaistīta veselības pratības, bet ne veselības izglītības vai veselības paradumu izvērtējumā nacionāla vai starptautiska mēroga projektā.
0,4 (pilnībā izpildīts)
Projekta zinātniskā grupa ir bijusi iesaistīta veselības pratības, veselības izglītības vai veselības paradumu izvērtējumā nacionāla un starptautiska mēroga projektā.
	(attiecināms uz 5.6.1. apakšuzdevumu)

